CELEX: C2006/190/21
Language: hu
Date: 2006-08-12 00:00:00
Title: C-266/06. sz. ügy: A T-279/02. sz., Degussa AG kontra Európai Közösségek Bizottsága (támogatja az Európai Unió Tanácsa) ügyben 2006. április 5-én hozott ítélet ellen a Degussa AG által 2006. június 17-én benyújtott fellebbezés

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/12
            
         A T-279/02. sz., Degussa AG kontra Európai Közösségek Bizottsága (támogatja az Európai Unió Tanácsa) ügyben 2006. április 5-én hozott ítélet ellen a Degussa AG által 2006. június 17-én benyújtott fellebbezés
   (C-266/06. sz. ügy)
   (2006/C 190/21)
   Az eljárás nyelve: német
   Felek
   
      Fellebbező: Degussa AG (képviselők: R. Bechtold, M. Karl és C. Steinle ügyvédek)
   
      A többi fél az eljárásban: az Európai Közösségek Bizottsága és az Európai Unió Tanácsa
   A fellebbező kérelmei
   A fellebbező azt kéri, hogy a Bíróság:
   
               1)
            
            
               helyezze hatályon kívül az Elsőfokú Bíróság (harmadik tanács) T-279/02. sz. ügyben 2006. április 5-én hozott ítéletét (1) a fellebbezőre vonatkozó részében;
            
         
               2)
            
            
               semmisítse meg a C.37.519 metionin-ügyben 2002. július 2-án hozott bizottsági határozatot a fellebbezőre vonatkozó részében,
               másodlagosan semmisítse meg vagy csökkentse a fellebbezőre az e határozat 3. cikkében kiszabott bírságot;
            
         
               3)
            
            
               a fenti 2. ponthoz képest másodlagosan utalja vissza az ügyet az Elsőfokú Bírósághoz a Bíróság ítéletének jogi értékelésével összhangban lévő ítélet meghozatalára;
            
         
               4)
            
            
               minden esetben kötelezze a Bizottságot a fellebbezőnél az Elsőfokú Bíróság és a Bíróság előtt felmerült költségek megfizetésére.
            
         Jogalapok és fontosabb érvek
   A fellebbező négy jogalapra hivatkozik:
   
               —
            
            
               Először is az Elsőfokú Bíróság figyelmen kívül hagyta a határozatlan jogkövetkezmény tilalmának elvét (nulla poena sine lege certa), emiatt helytelenül tagadta a 17. rendelet 15. cikke (2) bekezdésének jogellenességét.
            
         
               —
            
            
               Másodszor az Elsőfokú Bíróság eltorzította a tényeket a jogsértés időtartamának értékelésekor, és megsértette az ártatlanság vélelmét (in dubio pro reo), valamint a tisztességes eljáráshoz való jogot.
            
         
               —
            
            
               Harmadszor az Elsőfokú Bíróság megsértette az arányosság elvét – a vétkesség fokához igazodó büntetés elvének megnyilvánulásában –, amikor a bírság alapösszegét 30 millió euróban állapította meg, bár a jogsértésnek nem volt messzemenő hatása a metionin piacára. Az Elsőfokú Bíróság ellentmondásos indokolásával egyúttal megsértette az indokolási kötelezettséget.
            
         
               —
            
            
               Negyedszer az Elsőfokú Bíróság nem csökkente a bírság alapösszegéhez hozzáadott összeget – amely célja a kellően elrettentő hatás biztosítása – a fellebbező és az Aventis mérete közötti különbségnek megfelelően, és ezáltal megsértette az egyenlő bánásmód elvét.
            
         
      (1)   HL 2006. C 131., 37. o.